சில நாட்களாக சென்னையில் கல்லூரி மாணவர்களின் குற்றச்சம்பவங்கள் அதிகரித்து வருகின்றன. அந்த வரிசையில், கடந்த வெள்ளிக்கிழமை அன்று 10 இளைஞர்கள் ஆவடி - விவேகானந்தர் இல்லம் இடையே செல்லக்கூடிய மாநகர பேருந்தில் அண்ணா நகர் வந்தபோது திடீரென்று ஏறினர். அவர்களில் சிலர் பேருந்தின் படிக்கட்டுகளில் தொங்கியபடியும், சிலர் பேருந்தின் மேற்கூரை மீது ஏறியும் அட்டகாசம் செய்தனர். பேருந்தில் இருந்த பயணிகளிடமும் அட்டகாசம் செய்த அவர்கள், பின் பேருந்தில் இருந்து இறங்கி சாலையில் சென்றுக்கொண்டிருந்த பாதசாரிகளிடமும் அட்டகாசம் செய்துள்ளனர்.